

Latvijas Republika

**TALSU NOVADA PAŠVALDĪBAS DOME**

Nodokļu maksātāja reģistrācijas Nr. 90009113532

Kareivju iela 7, Talsi, Talsu nov., LV-3201, tālr. 63232110, e-pasts pasts@talsi.lv

**LĒMUMS**

(PROTOKOLS Nr.7, 21. punkts)

Talsos

25.09.2025. Nr.83

**Par grozījumu Talsu novada pašvaldības domes 2025.gada 31. jūlija lēmumā Nr.20 “Par iepirkumu līgumu “Malkas piegāde Talsu novada pašvaldības iestādēm” slēgšanu ar pakalpojuma sniedzējiem”**

Talsu novada pašvaldības (turpmāk – Pašvaldība) Iepirkuma komija 2025. gada 17. septembrī saņēma SIA “REKORP”, reģistrācijas Nr40203065798, iesniegumu, kurā SIA “REKORP” atsauc savu piedāvājum par atklāta konkursa  “Malkas piegāde Talsu novada pašvaldības iestādēm”, identifikācijas Nr. TNP 2025/54 iepirkuma priekšmeta 3. daļā “Malkas piegāde (1 metrs, skaldīta) Vandzenes un Ģibuļu pagasta iestādēm”, norādot, ka finanšu piedāvājuma 3. daļā kļūdaini veikuši aprēķinu tādējādi norādījuši nekorektu cenu par 1 kubikmetru.

Ar Talsu novada pašvaldības domes 2025. gada 31. jūlija lēmumu Nr.20 “Par iepirkumu līgumu “Malkas piegāde Talsu novada pašvaldības iestādēm” slēgšanu ar pakalpojuma sniedzējiem” identifikācijas Nr. TNP 2025/54, iepirkuma priekšmeta 3. daļā “Malkas piegāde (1 metrs, skaldīta) Vandzenes un Ģibuļu pagasta iestādēm”, nolemts slēgt iepirkuma līgumu ar SIA “REKORP” un izpildes termiņu 24 mēneši par malkas piegādi Vandzenes un Ģibuļu pagasta iestādēm par kopējo līgumcenu 35 720,00 EUR (trīsdesmit pieci tūkstoši septiņi simti divdesmit *euro*, 00 centi), neieskaitot pievienotās vērtības nodokli (turpmāk – PVN).

Saskaņā ar Pašvaldības Iepirkuma komisijas 2025. gada 18. septembra ziņojumu par Iepirkuma komisijas lēmumu atklātā konkursā “Malkas piegāde Talsu novada pašvaldības vajadzībām”, identifikācijas Nr. TNP 2025/54, iepirkuma priekšmeta 3. daļā, ņemot vērā, ka SIA “REKORP” iesnidzis atteikumu slēgt līgumu, līguma slēgšanas tiesības tiek piešķirtas pretendentam SIA “KRAUZERS”, reģistrācijas Nr. 40003421968, par kopējo līgumcenu 47 222,40 EUR ( četrdesmit septiņi tūkstoši divi simti divdesmit divi *euro*, 40 centi), neieskaitot PVN.

Saskaņā ar likuma “Par pašvaldību budžetiem” 22. panta pirmo daļu, pašvaldības, pamatojoties uz domes lēmumu, var ņemt īstermiņa un ilgtermiņa aizņēmumus un uzņemties ilgtermiņa saistības. Pašvaldības domes lēmumā, ar kuru pašvaldība uzņemas ilgtermiņa saistības, paredzami arī šādu saistību izpildes finansējuma avoti. […].

Saskaņā ar likuma “Par pašvaldību budžetiem” 22. panta otro daļu, ilgtermiņa saistības šā likuma izpratnē ir saistības, kuras pašvaldība uzņemas, slēdzot līgumus par preču pirkšanu vai nomu vai pakalpojumu saņemšanu, vai būvdarbu veikšanu pasūtītāja vajadzībām un līgumus, kas paredz pašvaldības budžeta līdzdalību konkrētu projektu realizācijā, bet kopējo samaksu par attiecīgo darījumu pašvaldība neveic divpadsmit mēnešu laikā no līguma noslēgšanas brīža.

Pamatojoties uz likuma “Par pašvaldību budžetiem” 22. panta pirmo un otro daļu, Pašvaldību likuma 10. panta pirmās daļas 21. punktu,

**Talsu novada pašvaldības dome nolemj:**

1. Grozīt Talsu novada pašvaldības domes 2025. gada 31. jūlija lēmuma Nr.20 “Par iepirkumu līgumu “Malkas piegāde Talsu novada pašvaldības iestādēm” identifikācijas Nr.TNP 2025/54, 3. daļā “Malkas piegāde (1 metrs, skaldīta) Vandzenes un Ģibuļu pagasta iestādēm” 1.3.punktu izsakot to šādā redakcijā:

“1.3. Iepirkuma priekšmetā 3. daļā (Malkas piegāde (1 metrs, skaldīta) Vandzenes un Ģibuļu pagasta iestādēm) – SIA “KRAUZERS” par kopējo līgumcenu 47 222,40 EUR, neieskaitot PVN”.

1. Paredzēt finansējumu lēmuma 1. punktā minēto līgumu izpildes nodrošināšanai no 2025. un 2026. gada Talsu novada pašvaldības budžeta finanšu līdzekļiem.

Domes priekšsēdētājs A. Bērziņš

Romaško 26451050

inga.romasko@talsi.lv

Lēmumu nosūtīt:

1. Nekustamo īpašumu un vides aizsardzības departamentam;
2. Juridiskās, iepirkumu un kapitālsabiedrību uzraudzības departamentam;
3. Finanšu un grāmatvedības departamentam;
4. Administratīvajam departamentam;
5. Valdemārpils apvienības pārvaldei;
6. Ģibuļu apvienības pārvaldei.